ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ കോവിഡ്-19 വാക്സിനുകളുടെ എണ്ണം 43 കോടി എന്ന നാഴികക്കല്ല് പിന്നിട്ടു
ന്യൂഡൽഹി, ജൂലൈ 25 ,2021
രാജ്യത്തിതുവരെ നൽകിയ ആകെ കോവിഡ്-19 വാക്സിനുകളുടെ എണ്ണം 43 കോടി എന്ന നാഴികക്കല്ല് പിന്നിട്ടു. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 52,72,431 സെഷനുകളിലൂടെ ആകെ 43,31,50,864 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 51,18,210 ഡോസ് വാക്സിൻ നൽകി.
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
രാജ്യത്താകെ ഇതുവരെ 3,05,43,138 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 39,972 പേർ സുഖം പ്രാപിച്ചു. ദേശീയ രോഗമുക്തി നിരക്ക് 97.36%.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 39,742 പേർക്കാണ്.
തുടർച്ചയായ 28 -ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 4,08,212 പേരാണ്. ഇത് രാജ്യത്തെ ആകെ രോഗബാധിതരുടെ 1.30% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 17,18,756 പരിശോധനകൾ നടത്തി. ആകെ 45.62 കോടി  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.24 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.31 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 34-ാം ദിവസവും 3 ശതമാനത്തിൽ താഴെയാണ്. ഇതു തുടർച്ചയായ 48 -ാം ദിവസവും 5 ശതമാനത്തിൽ താഴെ തുടരുന്നു.
SKY
(Visitor Counter : 148
ആഭ്യന്തരകാര്യ മന്ത്രാലയം
കേന്ദ്ര ആഭ്യന്തര, സഹകരണ മന്ത്രി ശ്രീ അമിത് ഷാ രാജ്യത്തെമ്പാടുമുള്ള കർഷകർക്ക് കർഷക ദിനത്തിൽ ആശംസകൾ നേർന്നു
ന്യൂ ഡൽഹി: ഡിസംബർ 23, 2022
കേന്ദ്ര ആഭ്യന്തര, സഹകരണ മന്ത്രി ശ്രീ അമിത് ഷാ രാജ്യത്തെമ്പാടുമുള്ള കർഷകർക്ക് കർഷക ദിനത്തിൽ ആശംസകൾ നേർന്നു.
മുൻ പ്രധാനമന്ത്രി ചൗധരി ചരൺ സിംഗ് ജി തന്റെ ജീവിതത്തിലുടനീളം കർഷകരുടെ താൽപ്പര്യങ്ങൾക്കായി പോരാടിയെന്ന് അമിത് ഷാ ട്വീറ്റ് ചെയ്തു. "സമ്പന്ന കർഷകരും ശക്തമായ കാർഷിക സമ്പ്രദായവുമാണ് ശോഭന ഇന്ത്യയുടെ അടിത്തറയെന്ന് അദ്ദേഹം വിശ്വസിച്ചു. ചൗധരി സാഹിബിന്റെ ജന്മവാർഷികത്തിൽ അദ്ദേഹത്തെ സ്മരിച്ചുകൊണ്ട്, ഞാൻ അദ്ദേഹത്തെ വണങ്ങുകയും കർഷക ദിനത്തിൽ എല്ലാവർക്കും ആശംസകൾ നേരുകയും ചെയ്യുന്നു".
ആഭ്യന്തരകാര്യ മന്ത്രാലയം
സുരക്ഷ സേനകളോട് ജാഗ്രതയോടെയിരിക്കാന് കേന്ദ്ര ആഭ്യന്തര മന്ത്രിയുടെ നിര്ദ്ദേശം
ഭീകരവാദികള് പുതിയ തന്ത്രങ്ങള് സ്വീകരിക്കുന്നതിനാല് സുരക്ഷാ സേനകള് ജാഗ്രതയോടെയിരിക്കണമെന്ന് കേന്ദ്ര ആഭ്യന്തര മന്ത്രി ശ്രീ രാജ്നാഥ് സിങ്ങ്. ഭീകരവാദികള് പ്രചാരണത്തിനായി സാമൂഹിക മാധ്യമങ്ങളും തിരക്കേറിയ സ്ഥലങ്ങളില് ജനങ്ങള്ക്ക് മുകളിലേക്ക് ഓടിച്ചു കയറ്റാനായി വാഹനങ്ങളും ഉപയോഗിക്കുന്നതായി ദേശീയ സുരക്ഷാ ഗാര്ഡിന്റെ 34-ാമത് റെയ്സിങ്ങ് ഡേയില് പങ്കെടുക്കവേ അദ്ദേഹം പറഞ്ഞു. ഈ വെല്ലുവിളികള് ഏറ്റെടുക്കുന്നതിന് എന്എസ്ജി അതിന്റെ ശേഷികളും സങ്കേതങ്ങളും നവീകരിച്ചു കൊണ്ടിരിക്കുകയാണെന്നും അദ്ദേഹം കൂട്ടിച്ചേര്ത്തു.
(എന്എസ്ജിയുടെ പുതിയ വെബ്സൈറ്റും ട്വിറ്റര് ഹാന്ഡിലും മന്ത്രി ഉദ്ഘാടനം ചെയ്തു. സുരക്ഷാ സേനകളിലെ ഉദ്യോഗസ്ഥര്ക്കും അവരുടെ കുടുംബങ്ങള്ക്കുമുള്ള പുരസ്ക്കാരങ്ങളും അദ്ദേഹം സമ്മാനിച്ചു. കേന്ദ്ര സായുധ പോലീസ് സേനകളിലെ ഡയറക്ടര് ജനറല്മാര്, എന്എസ്ജിയുടെ മുന് ഡിജിമാര്, കേന്ദ്ര ആഭ്യന്തര മന്ത്രാലയത്തിലെ മുതിര്ന്ന ഉദ്യോഗസ്ഥര് തുടങ്ങിയവരും ചടങ്ങില് പങ്കെടുത്തു.
IE/BSN
പ്രധാനമന്ത്രിയുടെ ഓഫീസ്
മിഷന് കര്മയോഗി ഗവണ്മെന്റ് തലത്തിലുള്ള മനുഷ്യവിഭവ ശേഷി പരിപാലനം സമൂലം മെച്ചപ്പെടുത്തുമെന്നു പ്രധാനമന്ത്രി
ഐ.ജി.ഒ.ടി. പ്ലാറ്റ്ഫോം കടമയെ അധിഷ്ഠിതമാക്കിയുള്ള മനുഷ്യ വിഭവശേഷി പരിപാലനവും തുടര്പഠനവും സാധ്യമാക്കുമെന്നും പ്രധാനമന്ത്രി
സിവില് സര്വീസസിന്റെ ശേഷി വര്ധിപ്പിക്കുന്നതിനുള്ള ദേശീയ പദ്ധതിയായ മിഷന് കര്മയോഗി ഗവണ്മെന്റ് തലത്തിലുള്ള മനുഷ്യവിഭവ ശേഷി പരിപാലനം സമൂലം മെച്ചപ്പെടുത്തുമെന്നു ട്വീറ്റ് സന്ദേശങ്ങളില് പ്രധാനമന്ത്രി ശ്രീ. നരേന്ദ്ര മോദി വ്യക്തമാക്കി. അത് സിവില് സര്വീസ് ഉദ്യോഗസ്ഥരുടെ ശേഷി വര്ധിപ്പിക്കുന്നതിനായി താരതമ്യവും മികച്ച അടിസ്ഥാന സൗകര്യവും ഉപയോഗപ്പെടുത്തും.
'ഐ.ജി.ഒ.ടി. പ്ലാറ്റ്ഫോം കടമയെ അധിഷ്ഠിതമാക്കിയുള്ള മനുഷ്യ വിഭവശേഷി പരിപാലനവും തുടര്പഠനവും സാധ്യമാക്കും. സുതാര്യതയും സാങ്കേതിക വിദ്യയും വഴി കൂടുതല് സര്ഗാത്മകവും സൃഷ്ടിപരവും നൂതനാശയ പരവും ആക്കി മാറ്റുക വഴി സിവില് സര്വീസ് ഉദ്യോഗസ്ഥരെ ഭാവികാല പ്രവര്ത്തനത്തിനു സജ്ജരാക്കാനാണ് മിഷന് കര്മയോഗി ലക്ഷ്യംവെക്കുന്നത്.', അദ്ദേഹം ട്വീറ്റ് ചെയ്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ മരുന്ന് വിതരണം
നാളെ നടക്കാനിരിക്കുന്ന ദേശീയതല കോവിഡ്-19 പ്രതിരോധ മരുന്ന് വിതരണ പരിശീലന പരിപാടി സംബന്ധിച്ച് ആരോഗ്യ-കുടുംബ ക്ഷേമ മന്ത്രി ഡോക്ടർ ഹർഷവർദ്ധൻ ഇന്ന് ചർച്ച നടത്തി. സംസ്ഥാന/കേന്ദ്രഭരണ പ്രദേശങ്ങളിലെ ആരോഗ്യ മന്ത്രിമാർ, പ്രിൻസിപ്പൽ സെക്രട്ടറിമാർ/അഡീഷണൽ ചീഫ് സെക്രട്ടറിമാർ തയ്യാറെടുപ്പുകൾ സംബന്ധിച്ച അവലോകന യോഗത്തിൽ പങ്കെടുത്തു. രാജ്യത്തെ 33 സംസ്ഥാന/ കേന്ദ്രഭരണ പ്രദേശങ്ങളിലെ, 736 ജില്ലകളിലെ മൂന്ന് കേന്ദ്രങ്ങളിൽ ആണ് രണ്ടാംഘട്ട മോക്ഡ്രിൽ നടത്തുക.
പിഴവില്ലാത്ത കോവിഡ്-19 പ്രതിരോധ മരുന്നു വിതരണം ഉറപ്പാക്കുന്നതിന്റെ ഭാഗമായാണ് പരിശീലന പരിപാടികൾ സംഘടിപ്പിക്കുന്നത്. പ്രതിരോധ മരുന്ന് വിതരണവുമായി ബന്ധപ്പെട്ട എല്ലാ നടപടികളും ജില്ലാ കളക്ടർ അല്ലെങ്കിൽ ജില്ലാ മജിസ്ട്രേറ്റിന്റെ നേതൃത്വത്തിൽ പരിശോധിക്കുന്നതാണ്. പ്രതിരോധ മരുന്ന് വിതരണവുമായി ബന്ധപ്പെട്ട എല്ലാ നടപടികളും സംസ്ഥാന-ജില്ല-ബ്ലോക്ക് ആശുപത്രി തല ഉദ്യോഗസ്ഥർക്ക് പരിചിതം ആക്കാനും മോക്ഡ്രിൽ ലക്ഷ്യമിടുന്നു.
കേരള ആരോഗ്യ മന്ത്രി ശ്രീമതി കെ കെ ശൈലജ അടക്കമുള്ളവർ ഇന്നു നടന്ന യോഗത്തിൽ പങ്കെടുത്തു.
മരുന്ന് വിതരണത്തിന് എല്ലാ തലങ്ങളിലും നേതൃത്വം നൽകുന്നവരെ സഹായിക്കാൻ പ്രത്യേക ഡിജിറ്റൽ പ്ലാറ്റ്ഫോമായ CoWIN ഉപകരിക്കുമെന്ന് കേന്ദ്ര ആരോഗ്യമന്ത്രി പ്രതീക്ഷ പ്രകടിപ്പിച്ചു. മുൻകൂട്ടി രജിസ്റ്റർ ചെയ്ത ഗുണഭോക്താക്കൾക്ക് വിതരണ കേന്ദ്രങ്ങൾ ലഭ്യമാക്കൽ, അവരുടെ പരിശോധന, പ്രതിരോധ കുത്തിവെപ്പ് പൂർത്തീകരിച്ചവർക്കുള്ള ഡിജിറ്റൽ സർട്ടിഫിക്കറ്റ് രൂപീകരണം തുടങ്ങിയവയ്ക്ക് CoWIN സഹായിക്കും. 78 ലക്ഷത്തിലേറെ ഗുണഭോക്താക്കൾ ഇപ്പോൾതന്നെ ഇതിൽ രജിസ്റ്റർ ചെയ്തതായും ആരോഗ്യമന്ത്രി വ്യക്തമാക്കി.
രാഷ്ട്രപതിയുടെ കാര്യാലയം
മൊണാക്കോ രാജകുമാരന് രാഷ്ട്രപതിയുമായി കൂടിക്കാഴ്ച നടത്തി
മൊണാക്കോ രാജകുമാരന് ആല്ബര്ട്ട് രണ്ടാമന് രാഷ്ട്രപതി ശ്രീ രാം നാഥ് കോവിന്ദുമായി രാഷ്ട്രപതി ഭവനില് കൂടിക്കാഴ്ച നടത്തി. ഇന്ത്യയും മൊണാക്കോയും തമ്മില് വിശ്വാസ്യതയിലും സൗഹൃദത്തിലും പരസ്പര സഹകരണത്തിലും അധിഷ്ഠിതമായ ബന്ധമാണുള്ളതെന്ന് രാഷ്ട്രപതി പറഞ്ഞു. മൊണാക്കോ രാജകുമാരന്റെ സന്ദര്ശനം ഈ ബന്ധത്തെ കൂടുതല് ഉയരങ്ങളില് എത്തിക്കുമെന്നും അദ്ദേഹം പറഞ്ഞു.
പാരമ്പര്യേതര ഊര്ജ്ജം, കാലാവസ്ഥാ മാറ്റം, പരിസ്ഥിതി തുടങ്ങിയ വിഷയങ്ങളില് ഉഭയകക്ഷി സഹകരണത്തിന് ഇരു രാജ്യങ്ങളും മുന്ഗണന നല്കണമെന്നും രാഷ്ട്രപതി കൂട്ടിച്ചേര്ത്തു. ആല്ബര്ട്ട് രണ്ടാമനും മൊണാക്കോയില് നിന്നുള്ള പ്രതിനിധി സംഘത്തിനും രാഷ്ട്രപതി വിരുന്നും ഒരുക്കി.
IE/BSN
(Visitor Counter : 68
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 187.26 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 14,241പേര്
ചികിത്സയിലുള്ളത് 0.03 ശതമാനം പേര്
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ 1,589 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,16,068 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,451 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 83.38 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,48,939 പരിശോധനകള്.
--ND--
(Visitor Counter : 74
പ്രധാനമന്ത്രിയുടെ ഓഫീസ്
പോര്ട്ട് ബ്ലെയറില് ത്രിവര്ണപതാക ഉയര്ത്തിയതിന്റെ 75-ാം വാര്ഷികത്തില് നേതാജി സുഭാഷ് ചന്ദ്രബോസിനെ പ്രധാനമന്ത്രി അനുസ്മരിച്ചു
പോര്ട്ട് ബ്ലെയറില് ത്രിവര്ണ പതാക ഉയര്ത്തിയതിന്റെ 75-ാം വാര്ഷികത്തില് പ്രധാനമന്ത്രി ശ്രീ നരേന്ദ്ര മോദി നേതാജി സുഭാഷ് ചന്ദ്രബോസിനെ അനുസ്മരിച്ചു.
''1943 ഡിസംബര് 30... ഓരോ ഇന്ത്യക്കാരന്റെയും ഓര്മ്മയില് തങ്ങിനില്ക്കുന്ന ദിവസം. ധീരനായ നേതാജി സുഭാഷ് ചന്ദ്ര ബോസ് പോര്ട്ട് ബ്ലെയറില് ത്രിവര്ണ്ണ പതാക ഉയര്ത്തിയ നാള്. ഈ സവിശേഷ ദിവസത്തിന്റെ 75-ാം വാര്ഷികാചരണത്തിന്റെ ഭാഗമായി ഞാന് പോര്ട്ട് ബ്ലെയറിലെത്തുകയും, ത്രിവര്ണപതാക ഉയര്ത്തുകയും ചെയ്തു. ഓര്മ്മകള് പങ്കിടുന്നു'', പ്രധാനമന്ത്രി പറഞ്ഞു.
പ്രത്യേക സേവനങ്ങളും ഫീച്ചറുകളും
വിദേശകാര്യ സഹമന്ത്രി വി മുരളീധരന്റെ കെനിയ, എരിട്രിയ സന്ദര്ശനം
കെനിയയുടെ അഞ്ചാമത്തെ പ്രസിഡന്റായി തിരഞ്ഞെടുക്കപ്പെട്ട ഡോ. വില്യം സമോയി റൂട്ടോയുടെ സത്യപ്രതിജ്ഞാച്ചടങ്ങില് പങ്കെടുക്കാന് കേന്ദ്ര വിദേശകാര്യ-പാര്ലമെന്ററികാര്യ സഹമന്ത്രി വി. മുരളീധരന് 2022 സെപ്റ്റംബര് 13നു കെനിയ സന്ദര്ശിക്കും. തുടര്ന്ന് 2022 സെപ്റ്റംബര് 14നും 15നും ശ്രീ മുരളീധരന് എരിട്രിയയില് ഔദ്യോഗികസന്ദര്ശനം നടത്തും. ഇത് ആ രാജ്യത്തേക്കുള്ള അദ്ദേഹത്തിന്റെ ആദ്യ സന്ദര്ശനമാണ്.
കെനിയയില് 2022 സെപ്റ്റംബര് 13നു നടക്കുന്ന പ്രസിഡന്റിന്റെ ഔദ്യോഗിക സത്യപ്രതിജ്ഞാച്ചടങ്ങില് കേന്ദ്രസഹമന്ത്രി പങ്കെടുക്കും. ഇന്ത്യയുമായി വ്യാവസായിക സഹകരണമുള്ള കെനിയന് വ്യവസായപ്രമുഖരെ അദ്ദേഹം കാണുകയും അഭിസംബോധനചെയ്യുകയും ചെയ്യും. കെനിയയില് താമസിക്കുന്ന ഇന്ത്യക്കാരുമായുള്ള ആശയവിനിമയത്തിനായി സംഘടിപ്പിക്കുന്ന പരിപാടിയിലും കേന്ദ്രസഹമന്ത്രി പങ്കെടുക്കും. ഉന്നതതല രാഷ്ട്രീയസന്ദര്ശനങ്ങള് കെനിയയുമായുള്ള ഇന്ത്യയുടെ സൗഹാര്ദത്തിനും ചരിത്രപരമായ ബന്ധത്തിനും കരുത്തേകും. ഇരുരാജ്യങ്ങളും തമ്മിലുള്ള ഉഭയകക്ഷിബന്ധം കൂടുതല് ശക്തിപ്പെടുത്താന് കേന്ദ്രസഹമന്ത്രിയുടെ സന്ദര്ശനം സഹായിക്കുമെന്നാണു പ്രതീക്ഷിക്കുന്നത്.
എരിട്രിയയില് പ്രസിഡന്റ് ഇസൈയാസ് അഫ്വെര്ക്കിയെ സന്ദര്ശിക്കുന്ന ശ്രീ മുരളീധരന് എരിട്രിയ വിദേശമന്ത്രി ഒസ്മാന് സാലെ മൊഹമ്മദമായും ചര്ച്ചനടത്തും. ഉഭയകക്ഷി വിഷയങ്ങള്ക്കും പ്രാദേശിക വിഷയങ്ങള്ക്കും പുറമെ പരസ്പരതാല്പ്പര്യമുള്ള അന്തര്ദേശീയവിഷയങ്ങളില് ഇരുമന്ത്രിമാരും ചര്ച്ചനടത്തും. സന്ദര്ശനവേളയില് എരിട്രിയയിലെ ഇന്ത്യന് സമൂഹവുമായും കേന്ദ്രസഹമന്ത്രി സംവദിക്കും.
എരിട്രിയയുമായി ഇന്ത്യക്കുള്ളത് ഊഷ്മളവും സൗഹാര്ദപരവുമായ ബന്ധമാണ്. 1993ല് സ്വാതന്ത്ര്യം ലഭിച്ചശേഷം, എരിട്രിയയിലെ യുവാക്കള്ക്കു വിവിധമേഖലകളിലെ വൈദഗ്ധ്യം വര്ധിപ്പിക്കുന്നതിന് ഇന്ത്യ നിരവധി സഹായങ്ങള് വാഗ്ദാനം ചെയ്തിട്ടുണ്ട്. പ്രൊഫസര്മാരും അധ്യാപകരും വിവിധ കമ്പനികളില് ജോലി ചെയ്യുന്നവരുമായി വലിയൊരു ഇന്ത്യന് സമൂഹമാണ് എരിട്രിയയില് താമസിക്കുന്നത്. എരിട്രിയയുമായുള്ള ഇന്ത്യയുടെ ബന്ധത്തിന് ഈ സന്ദര്ശനം പുതിയ ഊര്ജം പകരും.
ND
(Visitor Counter : 12
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 1,947 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 67,806 പേർ
സജീവ കേസുകൾ ഇപ്പോൾ 0.15%.
രോഗമുക്തി നിരക്ക് ഇപ്പോൾ 98.66% ആണ്
കഴിഞ്ഞ 24 മണിക്കൂറിനിടെ 9,833 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,42,92,854 ആയി
കഴിഞ്ഞ 24 മണിക്കൂറിൽ 10,112 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 7.03%
പ്രതിവാര രോഗസ്ഥിരീകരണനിരക്ക് 5.43%
ആകെ നടത്തിയത് 92.54 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,43,899
പരിശോധനകൾ.
-ND-
(Visitor Counter : 52
രാജ്യരക്ഷാ മന്ത്രാലയം
യു എസ് നാവിക സേന മേധാവി അഡ്മിറൽ മൈക്കൽ ഗിൽഡേ ഇന്ത്യ സന്ദർശിക്കുന്നു
ന്യൂ ഡൽഹി : ഒക്ടോബർ ,12 ,2021
യുഎസ് നാവികസേനാ മേധാവി അഡ്മിറൽ മൈക്കിൾ ഗിൽഡേ അഞ്ചു ദിവസത്തേക്ക് ഇന്ത്യ സന്ദർശിക്കുന്നു. 2021 ഒക്ടോബർ 11 മുതൽ 15 വരെ നീളുന്ന സന്ദർശനത്തിൽ ഇന്ത്യൻ നാവിക സേനാ മേധാവി അഡ്മിറൽ കരംബീർ സിംഗ്, ഭാരത സർക്കാരിന്റെ മറ്റ് ഉയർന്ന ഉദ്യോഗസ്ഥർ തുടങ്ങിയവരുമായി അദ്ദേഹം കൂടിക്കാഴ്ച നടത്തും .ഇന്ത്യൻ നാവികസേനയുടെ മുംബൈയിലുള്ള പശ്ചിമ നാവിക കമാൻഡ്, വിശാഖപട്ടണത്തെ കിഴക്കൻ നാവിക കമാൻഡ് എന്നിവയും അഡ്മിറൽ ഗിൽഡേ സന്ദർശിക്കും .ഒപ്പം, അതാത് കമാൻഡർ -ഇൻ- ചീഫുമാരുമായി അദ്ദേഹം ആശയവിനിമയവും നടത്തും
ഇന്ത്യൻ സംഘത്തോടൊപ്പം അമേരിക്കൻ നാവികസേനയുടെ കാരിയർ സ്ട്രൈക്ക് ഗ്രൂപ്പിൽ രാജ്യത്തിന്റെ കിഴക്കൻ തീരങ്ങളിലൂടെ അദ്ദേഹം യാത്ര ചെയ്യും . അമേരിക്കൻ നാവികസേനയുമായി വിവിധ വിഷയങ്ങളിൽ അടുത്ത സഹകരണമാണ് ഇന്ത്യൻ നാവികസേന വച്ചുപുലർത്തുന്നത് .മലബാർ, RIMPAC എന്നി പരമ്പരയിലെ അഭ്യാസങ്ങൾ, പരിശീലന പരിപാടികൾ, സൈനികേതര കപ്പലുകളുടെ നീക്കം സംബന്ധിച്ച വിവരങ്ങൾ മുൻ കൂട്ടി കൈമാറുന്നത് സംബന്ധിച്ച പരിശീലനങ്ങൾ, അഭിപ്രായങ്ങളുടെ കൈമാറ്റം തുടങ്ങിയവ ഇതിൽ ഉൾപ്പെടുന്നു . എല്ലാ വർഷവും നടക്കാറുള്ള എക്സിക്യൂട്ടീവ് സ്റ്റീയറിങ് ഗ്രൂപ്പ്  യോഗങ്ങളിലൂടെയാണ് ഇവ ഏകോപിപ്പിക്കുന്നത്. ഇതിനുപുറമേ ഇന്ത്യയുടെയും അമേരിക്കയുടെയും നാവികസേന യുദ്ധകപ്പലുകൾ ഇരു രാഷ്ട്രങ്ങളുടെയും തുറമുഖങ്ങൾ സന്ദർശിക്കാറുമുണ്ട്.
IE/SKY
(Visitor Counter : 750
ധനകാര്യ മന്ത്രാലയം
കേന്ദ്ര ധനമന്ത്രി ശ്രീമതി നിർമ്മല സീതാരാമന്റെ അധ്യക്ഷതയിൽ ചേർന്ന 2023-24 ലെ കേന്ദ്ര ബജറ്റിന്റെ മുന്നോടിയായുള്ള പ്രീ-ബജറ്റ് യോഗങ്ങൾ സമാപിച്ചു
ന്യൂ ഡൽഹി: നവംബർ 28, 2022
2023-24 ബജറ്റിന് മുന്നോടിയായുള്ള പ്രീ-ബജറ്റ് യോഗങ്ങൾ കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമന്റെ അധ്യക്ഷതയിൽ 2022 നവംബർ 21 മുതൽ 28 വരെ വെർച്വൽ രീതിയിൽ നടന്നു.
ഈ കാലയളവിൽ നിശ്ചയിച്ചിരുന്ന 8 യോഗങ്ങളിൽ ഏഴ് പങ്കാളി ഗ്രൂപ്പുകളെ പ്രതിനിധീകരിച്ച് 110-ലധികം ക്ഷണിതാക്കൾ പങ്കെടുത്തു. കൃഷി, കാർഷിക സംസ്കരണ വ്യവസായം; വ്യവസായം, അടിസ്ഥാന സൗകര്യങ്ങൾ & കാലാവസ്ഥാ വ്യതിയാനം; സാമ്പത്തിക മേഖലയും മൂലധന വിപണിയും; സേവനങ്ങളും വ്യാപാരവും; സാമൂഹിക മേഖല; ട്രേഡ് യൂണിയനുകളും തൊഴിൽ സംഘടനകളും എന്നിവയിൽ നിന്നുള്ള പ്രതിനിധികളും സാമ്പത്തിക വിദഗ്ധരും ഉൾപ്പെടുന്നതാണ് പങ്കാളി ഗ്രൂപ്പുകൾ.
കേന്ദ്ര ധനകാര്യ സഹമന്ത്രിമാരായ ശ്രീ പങ്കജ് ചൗധരി, ഡോ. ഭഗവത് കിഷൻറാവു കരാഡ് എന്നിവരും ധനമന്ത്രാലയത്തിലെ മുതിർന്ന ഉദ്യോഗസ്ഥരും യോഗങ്ങളിൽ പങ്കെടുത്തു. ബന്ധപ്പെട്ട മറ്റ് മന്ത്രാലയങ്ങളുടെയും/വകുപ്പുകളുടെയും സെക്രട്ടറിമാർ ഓൺലൈൻ ആയി യോഗത്തിൽ പങ്കെടുത്തു.
എംഎസ്എംഇകളെ സഹായിക്കുന്നതിന് ഗ്രീൻ സർട്ടിഫിക്കേഷനുള്ള സംവിധാനം, നഗരപ്രദേശങ്ങളിലെ തൊഴിലവസരങ്ങൾ വർധിപ്പിക്കുന്നതിനുള്ള നഗര തൊഴിലുറപ്പ് പദ്ധതി, ആദായനികുതി യുക്തിസഹമാക്കൽ, ഇന്നൊവേഷൻ ക്ലസ്റ്ററുകൾ സൃഷ്ടിക്കൽ, ആഭ്യന്തരവിതരണ ശൃംഖല മെച്ചപ്പെടുത്തുന്നതിനുള്ള പദ്ധതികൾ, ഇലക്ട്രിക് വാഹനങ്ങളുടെ നികുതി കുറയ്ക്കൽ, ഇ വി നയം അവതരിപ്പിക്കൽ, ഗ്രീൻ ഹൈഡ്രജന്റെ കേന്ദ്രമായി ഇന്ത്യയെ പ്രോത്സാഹിപ്പിക്കുന്നതിനുള്ള നടപടികൾ, ജലത്തിനും ശുചിത്വത്തിനും വേണ്ടിയുള്ള ദേശീയ റെഗുലേറ്ററി അതോറിറ്റി, ESIC യുടെ കീഴിൽ അസംഘടിത തൊഴിലാളികളുടെ പരിരക്ഷ തുടങ്ങിയവ ഉൾപ്പെടുന്ന നിരവധി നിർദ്ദേശങ്ങൾ വരാനിരിക്കുന്ന ബജറ്റിൽ ഉൾപ്പെടുത്തുന്നതിനായി പങ്കാളിത്ത ഗ്രൂപ്പുകളുടെ പ്രതിനിധികൾ മുന്നോട്ടുവച്ചു.
2023-24 ബജറ്റ് തയ്യാറാക്കുമ്പോൾ, ഈ യോഗങ്ങളിൽ പങ്കെടുത്തവരുടെ നിർദ്ദേശങ്ങൾ ശ്രദ്ധാപൂർവ്വം പരിഗണിക്കുമെന്ന് ധനമന്ത്രി ഉറപ്പുനൽകി.
പ്രധാനമന്ത്രിയുടെ ഓഫീസ്
ക്വാഡ് നേതാക്കളുടെ വെർച്വൽ ഉച്ചകോടിയിൽ പ്രധാനമന്ത്രി പങ്കെടുത്തു
യുഎസ് പ്രസിഡന്റ് ജോ ബൈഡൻ, ഓസ്ട്രേലിയൻ പ്രധാനമന്ത്രി സ്കോട്ട് മോറിസൺ, ജാപ്പനീസ് പ്രധാനമന്ത്രി ഫ്യൂമിയോ കിഷിദ എന്നിവർക്കൊപ്പം ക്വാഡ് നേതാക്കളുടെ വെർച്വൽ ഉച്ചകോടിയിൽ പ്രധാനമന്ത്രി ഇന്ന് പങ്കെടുത്തു.
2021 സെപ്റ്റംബറിലെ ക്വാഡ് ഉച്ചകോടി മുതലുള്ള ക്വാഡ് സംരംഭങ്ങളുടെ പുരോഗതി യോഗം അവലോകനം ചെയ്തു. ഈ വർഷാവസാനം ജപ്പാനിൽ നടക്കുന്ന ഉച്ചകോടിയിൽ കൃത്യമായ ഫലങ്ങൾ കൈവരിക്കുക എന്ന ലക്ഷ്യത്തോടെ, സഹകരണം ത്വരിതപ്പെടുത്തുന്നതിന് നേതാക്കൾ സമ്മതിച്ചു.
ഇന്തോ-പസഫിക് മേഖലയിൽ സമാധാനം, സ്ഥിരത, സമൃദ്ധി എന്നിവ പ്രോത്സാഹിപ്പിക്കുകയെന്ന പ്രധാന ലക്ഷ്യത്തിൽ ക്വാഡ് ശ്രദ്ധ കേന്ദ്രീകരിക്കണമെന്ന് പ്രധാനമന്ത്രി ഊന്നിപ്പറഞ്ഞു . മനുഷ്യത്വം , ദുരന്ത നിവാരണം, സുസ്ഥിര കടബാധ്യത , വിതരണ ശൃംഖല, ശുദ്ധമായ ഊർജം, കണക്റ്റിവിറ്റി, ശേഷി വികസനം തുടങ്ങിയ മേഖലകളിൽ, ക്വാഡിനുള്ളിൽ മൂർത്തവും പ്രായോഗികവുമായ സഹകരണത്തിന് അദ്ദേഹം ആഹ്വാനം ചെയ്തു.
യുക്രൈനിലെ സംഭവവികാസങ്ങൾ, അതിന്റെ മാനുഷിക പ്രത്യാഘാതങ്ങൾ ഉൾപ്പെടെ യോഗത്തിൽ ചർച്ച ചെയ്തു. സംഭാഷണത്തിന്റെയും നയതന്ത്രത്തിന്റെയും പാതയിലേക്ക് മടങ്ങേണ്ടതിന്റെ ആവശ്യകത പ്രധാനമന്ത്രി ഊന്നിപ്പറഞ്ഞു.
തെക്കുകിഴക്കൻ ഏഷ്യ, ഇന്ത്യൻ മഹാസമുദ്ര മേഖല, പസഫിക് ദ്വീപുകൾ എന്നിവയുൾപ്പെടെ മറ്റ് കാലികമായ വിഷയങ്ങളും നേതാക്കൾ ചർച്ച ചെയ്തു. യുഎൻ ചാർട്ടർ, അന്താരാഷ്ട്ര നിയമങ്ങൾ, പരമാധികാരത്തോടും പ്രദേശിക സമഗ്രതയോടുമുള്ള ബഹുമാനം എന്നിവ പാലിക്കേണ്ടതിന്റെ പ്രാധാന്യം പ്രധാനമന്ത്രി ആവർത്തിച്ചു.
ജപ്പാനിൽ നടക്കാനിരിക്കുന്ന നേതാക്കളുടെ ഉച്ചകോടിയിൽ സമ്പർക്കം പുലർത്താനും അഭിലഷണീയമായ അജണ്ടയ്ക്കായി പ്രവർത്തിക്കാനും നേതാക്കൾ സമ്മതിച്ചു.
ജപ്പാനിൽ നടക്കാനിരിക്കുന്ന നേതാക്കളുടെ ഉച്ചകോടിയിൽ സമ്പർക്കം പുലർത്താനും അത്യാശയുള്ള അജണ്ടയ്ക്കായി പ്രവർത്തിക്കാനും നേതാക്കൾ സമ്മതിച്ചു.
ND--
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 142.47 കോടി പിന്നിട്ടു
ന്യൂ ഡൽഹി: ഡിസംബർ 28 , 2021
കഴിഞ്ഞ 24 മണിക്കൂറിൽ 72,87,547 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 142.47 കോടി  കടന്നു. 1,51,91,424 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 6,450 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,42,43,945 ആയി. ദേശീയ രോഗമുക്തി നിരക്ക് 98.40%, - 2020 മാർച്ച് മുതൽ ഏറ്റവും ഉയർന്ന നിരക്ക്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 61 ാം ദിവസവും പുതിയ പ്രതിദിന രോഗബാധിതരുടെ എണ്ണം 15,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 6,358 പേർക്കാണ്. നിലവിൽ രാജ്യത്ത് ചികിത്സയിലുള്ളത് 75,456 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.22 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 10,35,495 പരിശോധനകൾ നടത്തി. ആകെ 67.41 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.64 ശതമാനമാണ് – 44 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.61 ശതമാനമാണ്. കഴിഞ്ഞ 85 ദിവസമായി ഇത് 2 ശതമാനത്തിൽ താഴെയും, 120 ദിവസമായി 3 ശതമാനത്തിൽ താഴെയുമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 218.17 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 21,63,248 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 40,750 പേര്
ചികിത്സയിലുള്ളത് 0.09 ശതമാനം പേര്
രോഗമുക്തി നിരക്ക് 98.72%
കഴിഞ്ഞ 24 മണിക്കൂറിനിടെ 4,474 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,40,13,999 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,272 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.47 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,16,916 പരിശോധനകള്.
ഉപരാഷ്ട്രപതിയുടെ കാര്യാലയം
ജനാധിപത്യത്തിന്റെ അഭിവൃദ്ധിയ്ക്കും എല്ലാവരെയും ഉൾക്കൊള്ളുന്ന വികസനത്തിനും മനുഷ്യാവകാശ സംരക്ഷണം അത്യന്താപേക്ഷിതം - ഉപരാഷ്ട്രപതി
ദേശീയ മനുഷ്യാവകാശ കമ്മീഷന്റെ  സ്ഥാപക ദിനാഘോഷം ഉപരാഷ്ട്രപതി ഇന്ന് ഉദ്ഘാടനം ചെയ്തു
ന്യൂ ഡൽഹി: ഒക്ടോബർ 11, 2022
ജനാധിപത്യത്തിന്റെ അഭിവൃദ്ധിയ്ക്ക് മനുഷ്യാവകാശ സംരക്ഷണം അത്യന്താപേക്ഷിതമാണെന്ന് ഉപരാഷ്ട്രപതി ശ്രീ ജഗ്ദീപ് ധൻഖർ പറഞ്ഞു. സ്വന്തം മനുഷ്യാവകാശങ്ങൾ സംരക്ഷിക്കപ്പെടാൻ ഏറ്റവും സുരക്ഷിതമായ മാർഗ്ഗം മറ്റുള്ളവരുടെ മനുഷ്യാവകാശങ്ങൾ സംരക്ഷിക്കുന്നതിനും പ്രോത്സാഹിപ്പിക്കുന്നതിനും വേണ്ടി നിലകൊള്ളുകയാണെന്നതിനാൽ അത്തരത്തിലുള്ള പ്രവർത്തനങ്ങൾ നടത്താൻ പൗരന്മാരോട് അദ്ദേഹം അഭ്യർത്ഥിച്ചു.
ന്യൂഡൽഹിയിൽ ദേശീയ മനുഷ്യാവകാശ കമ്മിഷന്റെ 30-ാം സ്ഥാപക ദിനാഘോഷത്തെ അഭിസംബോധന ചെയ്യവെ, സമൂഹത്തിലെ അധഃസ്ഥിതരും ദുർബലരുമായ ജനവിഭാഗങ്ങളുടെ മനുഷ്യാവകാശങ്ങൾ സംരക്ഷിക്കുന്ന ദേശീയ മനുഷ്യാവകാശ കമ്മീഷനെ ഉപരാഷ്ട്രപതി അഭിനന്ദിച്ചു. രാജ്യത്തെ മനുഷ്യാവകാശ സംരക്ഷണം പ്രോത്സാഹിപ്പിക്കുന്നതിന് വളരെയധികം സഹായകമാകുമെന്നതിനാൽ കമ്മീഷന്റെ ഉപദേശരൂപേണയുള്ള നിർദ്ദേശങ്ങൾ പൊതുസമൂഹത്തിൽ പ്രാധാന്യത്തോടെ ഉയർത്തിക്കാട്ടണമെന്നും അദ്ദേഹം മാധ്യമങ്ങളോട് അഭ്യർത്ഥിച്ചു.
മനുഷ്യാവകാശ സംരക്ഷണത്തിന് സമസ്തരെയും ഉൾക്കൊള്ളുന്ന വളർച്ച സുപ്രധാനമാണെന്ന് വ്യക്തമാക്കിയ ശ്രീ ധൻഖർ, സമീപവർഷങ്ങളിൽ മനുഷ്യാവകാശങ്ങളെ പരിപോഷിപ്പിക്കും വിധം ഭരണവ്യവസ്ഥയിൽ, പ്രത്യേകിച്ച് ആരോഗ്യ, സാമ്പത്തിക മേഖലകളിൽ കൊണ്ടുവന്ന വിവിധ പരിഷ്കാരങ്ങളെയും ഭാവാത്മക സംരംഭങ്ങളെയും പ്രശംസിച്ചു.
അഴിമതിയ്ക്ക് മുന്നിൽ മനുഷ്യാവകാശങ്ങൾ വിട്ടുവീഴ്ച ചെയ്യപ്പെടുമെന്ന് സൂചിപ്പിച്ച ശ്രീ ധൻഖർ, പാവപ്പെട്ടവരും ദുർബലരും എളുപ്പത്തിൽ ഈ വിപത്തിന് ഇരകളാക്കപ്പെടുമെന്നും അടിവരയിട്ടു സൂചിപ്പിച്ചു. സമീപ വർഷങ്ങളിൽ അഴിമതിക്കെതിരായി കൈക്കൊണ്ട തുടർച്ചയായ നടപടികളിൽ അദ്ദേഹം സന്തോഷം പ്രകടിപ്പിച്ചു. ദുർബല വിഭാഗങ്ങളുടെ അവകാശങ്ങൾ സംരക്ഷിക്കുന്നതിലെ തിളക്കമാർന്ന അധ്യായമാണിതെന്നും അദ്ദേഹം പറഞ്ഞു.
ദേശീയ മനുഷ്യാവകാശ കമ്മീഷൻ അധ്യക്ഷൻ ശ്രീ. ജസ്റ്റിസ് അരുൺ മിശ്ര, ദേശീയ മനുഷ്യാവകാശ കമ്മീഷൻ അംഗങ്ങൾ, ഭാരവാഹികൾ, സംസ്ഥാന മനുഷ്യാവകാശ കമ്മീഷൻ അധ്യക്ഷന്മാർ, സുപ്രീം കോടതി ജഡ്ജിമാർ, വിവിധ രാജ്യങ്ങളിൽ നിന്നുള്ള നയതന്ത്രജ്ഞർ, യുഎൻ ഏജൻസികളുടെ പ്രതിനിധികൾ, മറ്റ് പ്രമുഖർ തുടങ്ങിയവർ ചടങ്ങിൽ പങ്കെടുത്തു.
ധനകാര്യ മന്ത്രാലയം
കോവഡിനെ നേരിടാൻ ഇന്ത്യ ഏഷ്യൻ ഡവലപ്മെന്റ് ബാങ്കുമായി  1.5 ബില്യൺ ഡോളർ വായ്പകരാർ ഒപ്പിട്ടു
കൊറോണ വൈറസ് രോഗം പ്രതിരോധിക്കുന്നതിനുള്ള കേന്ദ്രസർക്കാരിന്റെ പ്രയത്നങ്ങൾക്കായി ഇന്ത്യാ ഗവൺമെന്റും ഏഷ്യൻ ഡെവലപ്മെന്റ് ബാങ്കും  1.5 ബില്യൺ ഡോളർ വായ്പകരാർ ഒപ്പിട്ടു. രോഗവ്യാപനം തടയുന്നതിനും, പ്രതിരോധത്തിനും, സമൂഹത്തിലെ ദരിദ്രരും സാമ്പത്തികമായി പിന്നോക്കം നിൽക്കുന്നവർ, പ്രത്യേകിച്ച് സ്ത്രീകൾക്കും പിന്നാക്ക വിഭാഗങ്ങൾക്കും പരിരക്ഷ നൽകുന്നതിനുമാണ് വായ്പ.
എഡിബിയുടെ കോവിഡ് -19 ആക്റ്റീവ് റെസ്പോൺസ് ആന്റ് എക്സ്പെൻഡിച്ചർ സപ്പോർട്ട് പ്രോഗ്രാമിന്റെ  ഭാഗമായി എഡിബിയുടെ കൺട്രി ഡയറക്ടർ കെനിചി യോകോയാമയും കേന്ദ്രധനകാര്യ മന്ത്രാലയത്തിലെ സാമ്പത്തിക കാര്യ വകുപ്പിലെ അഡീഷണൽ സെക്രട്ടറി , ശ്രീ സമീർ കുമാർ ഖാരെയുമാണ് വായ്പാ കരാറിൽ ഒപ്പിട്ടത്.
കൊറോണ വൈറസ് മഹാമാരിയെ പ്രതിരോധിക്കുന്നതിനുള്ള കേന്ദ്ര സർക്കാരിന്റെ അടിയന്തിര നടപടികൾക്ക് എ ഡി ബി നൽകിയ സമയോചിതമായ സഹായത്തിന് ശ്രീ ഖാരെ നന്ദി പറഞ്ഞു. കോവിഡ് പരിശോധനയും നിയന്ത്രണവും ചികിത്സസംവിധാനങ്ങൾക്കുമുള്ള ശേഷി അതിവേഗം വർദ്ധിപ്പിക്കുന്നതിനും ദരിദ്രരും ദുർബലരുമായ സ്ത്രീകൾ ഉൾപ്പടെ 800 ദശലക്ഷത്തിലധികം പിന്നാക്ക വിഭാഗത്തിൽപ്പെട്ട ആളുകളെ സംരക്ഷിക്കുന്നതിനുമായി അടുത്ത മൂന്ന് മാസത്തിനുള്ളിൽ പദ്ധതി തയ്യാറാക്കുമെന്നും അദ്ദേഹം പറഞ്ഞു.
നേരത്തെ 2020 ഏപ്രിൽ 9-ന്കേന്ദ്ര ധനമന്ത്രി നിർമലാ സീതാരാമനുമായുള്ള ടെലിഫോൺ സംഭാഷണത്തിനിടെ പകർച്ചവ്യാധിയുടെ സാമ്പത്തിക ആഘാതം ലഘൂകരിക്കുന്നതിനൊപ്പം ആരോഗ്യമേഖലയിലെ ഇന്ത്യയുടെ അടിയന്തിര ആവശ്യങ്ങളെ പിന്തുണയ്ക്കുന്നതിനുള്ള എഡിബിയുടെ പ്രതിജ്ഞാബദ്ധത എഡിബി പ്രസിഡന്റ് മസാത്സുഗു അസകവ അറിയിച്ചിരുന്നു. ലഭ്യമായ എല്ലാ സാമ്പത്തിക സാധ്യതകളും ആരാഞ്ഞുകൊണ്ട് രാജ്യത്തിന്റെ സാമ്പത്തിക വളർച്ച പുനസ്ഥാപിക്കുന്നതിനും സർക്കാരിന്റെ അടിയന്തിര ആവശ്യങ്ങൾ നിറവേറ്റുന്നതിനുള്ള ആദ്യ പിന്തുണയാണ് കെയർസ് പ്രോഗ്രാമിന്റെ സഹായം.
(സമ്പദ്വ്യവസ്ഥയെ ഉത്തേജിപ്പിക്കുന്നതിനും വളർച്ച വീണ്ടെടുക്കലിനും ഭാവിയിലെ പ്രത്യാഘാതങ്ങൾ പ്രതിരോധിക്കുന്നതിനുമായി കെയർസ് പ്രോഗ്രാമിന്റെ ഭാഗമായി തന്നെ എഡിബി കേന്ദ്ര സർക്കാരുമായി ചർച്ചകൾ നടത്തി വരികയാണ്.
വാര്ത്താവിതരണ പ്രക്ഷേപണ മന്ത്രാലയം
മധ്യ പ്രദേശ് ഏറ്റവും ചലച്ചിത്ര സൗഹൃദ സംസ്ഥാനം
ഏറ്റവും മികച്ച ചലച്ചിത്ര സൗഹൃദ സംസ്ഥാനമായി മധ്യ പ്രദേശിനെ തിരഞ്ഞെടുത്തു. സിനിമാ നിര്മ്മാണത്തിന് അനുകൂലമായ അടിസ്ഥാന സൗകര്യങ്ങള്, ആകര്ഷകമായ ഇളവുകള്, വിപണനത്തിനും, പ്രചാരണത്തിനുമുള്ള മുന്കൈകള് മുതലായ ഘടകങ്ങള് കണക്കിലെടുത്താണ് പ്രശസ്ത സംവിധായകന് രമേശ് സിപ്പി അദ്ധ്യക്ഷനായ ജൂറി മധ്യ പ്രദേശിനെ തിരഞ്ഞെടുത്തത്. മേയ് 3 ന് ന്യൂ ഡല്ഹില് നടക്കുന്ന ദേശീയ ചലച്ചിത്ര പുരസ്ക്കാര ദാന ചടങ്ങില് രാഷ്ട്രപതി ശ്രീ. രാംനാഥ് കോവിന്ദ് മധ്യ പ്രദേശിന് അവാര്ഡ് സമ്മാനിക്കും. കേരളമുള്പ്പെടെ 16 സംസ്ഥാനങ്ങളാണ് ഈ അവാര്ഡിനായി മത്സരിച്ചത്. ചലച്ചിത്ര സൗഹൃദ അന്തരീക്ഷം സൃഷ്ടിക്കുന്നതില് ഉത്തരാഖണ്ഡിന് പ്രത്യേക പരാമര്ശവും ഉണ്ട്.
(ND MRD –309
മന്ത്രിസഭ
ക്ഷയിച്ചതും നഷ്ടമുണ്ടാക്കുന്നതുമായ പൊതുമേഖലാ സ്ഥാപനങ്ങളുടെ സ്ഥാവര ജംഗമ സ്വത്തുക്കള് നീക്കം ചെയ്യുന്നതിനും അവ സമയബന്ധിതമായി പൂട്ടുന്നതിനുമുള്ള മര്ഗ്ഗനിര്ദ്ദേങ്ങള് പരിഷ്ക്കരിക്കാന് മന്ത്രിസഭയുടെ അനുമതി
ക്ഷയിച്ചതും നഷ്ടമുണ്ടാക്കുന്നതുമായ കേന്ദ്ര പൊതുമേഖലാ സ്ഥാപനങ്ങള് സമയബന്ധിതമായി പൂട്ടുന്നതിനും അവയുടെ സ്ഥാവര ജംഗമ വസ്തുക്കള് നീക്കുന്നതിനുമുള്ള കേന്ദ്ര പൊതുമേഖല വകുപ്പിന്റെ  മര്ഗ്ഗനിര്ദ്ദേങ്ങള് പരിഷ്ക്കരിക്കുന്നതിന് പ്രധാനമന്ത്രിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. ക്ഷയിച്ചതും നഷ്ടമുണ്ടാക്കുന്നതുമായ കേന്ദ്ര പൊതുമേഖലാ സ്ഥാപനങ്ങള് പൂട്ടുന്നതിനുള്ള പദ്ധതികള്ക്കുണ്ടാകുന്ന കാലതാമസം ഒഴിവാക്കുന്നതിന് ഈ പരിഷ്ക്കരിച്ച മര്ഗ്ഗനിര്ദ്ദേശങ്ങള്ക്ക് കഴിയും. 2016ല് ഡി.പി.ഇ പ്രസിദ്ധീകരിച്ചിരുന്ന മര്ഗ്ഗനിര്ദ്ദേങ്ങള്ക്ക് പകരമായിരിക്കും ഇത്.
കേന്ദ്ര പൊതുമേഖലാ സ്ഥാപനങ്ങള് പൂട്ടുന്നതിനുള്ള നിരവധി പ്രക്രിയകള് വേഗത്തിലാക്കാന് ഈ വിശാലമായ മാര്ഗ്ഗനിര്ദ്ദേശങ്ങള്ക്ക് കഴിയും. ഈ പ്രക്രിയയില് ബന്ധപ്പെട്ട മന്ത്രാലയങ്ങള്, വകുപ്പുകള്, കേന്ദ്ര പൊതുമേഖലാ സ്ഥാപനങ്ങള് തുടങ്ങിയവയുടെ ഉത്തരവാദിത്വങ്ങള് നിശ്ചയിച്ച് നല്കി അടച്ചുപൂട്ടല് നടപടി അനന്തമായ നീളുന്നതിന് തടയിടുന്ന വളരെ സുപ്രധാനമായ ഒരു നാഴികകല്ലാണ് ഈ മാര്ഗ്ഗരേഖകള്. പൂട്ടേണ്ട സി.പി.എസ്.ഇകളുടെ പൂട്ടല് നിര്ദ്ദേശങ്ങള് തയാറാക്കുക, സമയബന്ധിതമായി ഈ സി.പി.എസ്.ഇകളുടെ അടച്ചുപൂട്ടല് നടപടിക്രമങ്ങളുടെ അടിസ്ഥാനത്തില് സ്ഥാവര ജംഗമ സ്വത്തുകള് മാറ്റുന്നതിന് നിയമപരമായതും അല്ലാത്തതുമായ ബാദ്ധ്യതകള് പരിഹരിക്കുക എന്നീ മുന്കൂര് കര്മ്മപദ്ധതികള് ആവിഷ്ക്കരിക്കുന്നതിന് മാര്ഗ്ഗനിര്ദ്ദേശം ഭരണമന്ത്രാലയം/വകുപ്പ്, സി.പി.എസ്.ഇകള് എന്നിവയ്ക്ക് നല്കുന്നു.
അടച്ചുപൂട്ടുന്ന സി.പി.എസി.ഇകളുടെ ഭൂമി പാര്പ്പിട നഗരകാര്യ മന്ത്രാലയന്റെ പ്രസക്തമായ മാര്ഗ്ഗനിര്ദ്ദേശങ്ങള് പ്രകാരം ചെലവ് കുറഞ്ഞ പാര്പ്പിടങ്ങള്ക്ക് ഉപയോഗിക്കുന്നതിന് ആദ്യ പരിഗണന നല്കണമെന്നാണ് മാര്ഗ്ഗനിര്ദ്ദേശത്തിലെ വ്യവസ്ഥ. ഈ പൊതുമേഖലസ്ഥാപനങ്ങളില് പ്രവര്ത്തിക്കുന്ന തൊഴിലാളികള്ക്ക് ഒരു ബുദ്ധിമുട്ടും ഉണ്ടാകാതിരിക്കാനായി അവരുടെ ശമ്പളം പരിഗണിക്കാതെ എല്ലാ തൊഴിലാളികള്ക്കും 2007ലെ ദേശീയ ശമ്പള സ്കെയിലിന്റെ അടിസ്ഥാനത്തില് വി.ആര്.എസ് നല്കുന്നതിനുള്ള ഒരു ഏകീകൃതനയവും രൂപീകരിച്ചിട്ടുണ്ട്.
ഈ മാര്ഗ്ഗനിര്ദ്ദേശങ്ങള് ക്ഷയിച്ചതും/നഷ്ടമുണ്ടാക്കുന്നതുമായ എല്ലാ കേന്ദ്ര പൊതുമേഖലാ സ്ഥാപനങ്ങള്ക്കും ബാധകമാണ്.
1) അനുമതി/ അടച്ചുപൂട്ടുന്നതിനുള്ള താത്വികമായ അനുമതി ഭരണമന്ത്രാലയം/ വകുപ്പ് എന്നിവ കേന്ദ്ര മന്ത്രിസഭയുടെ സാമ്പത്തികാര്യ സമിതി / മന്ത്രിസഭ അല്ലെങ്കില്
2) സി.പി.എസ്.ഇ അടച്ചുപൂട്ടുന്നതിന് ഭരണമന്ത്രാലയം/വകുപ്പ് തീരുമാനിച്ചശേഷം ബന്ധപ്പെട്ട അധികാരികളില് നിന്ന് അനുമതി തേടുന്നതിനുള്ള നടപടിക്രമങ്ങള് ആരംഭിക്കുക.
(ചെലവ് കുറഞ്ഞ ഭവനങ്ങളുടെ മുന്ഗണന നല്കിയതിലൂടെ ക്ഷയിച്ച/ നഷ്ടത്തിലുള്ള പൊതുമേഖലസ്ഥാപനങ്ങളുടെ ഭൂമി ഗവണ്മെന്റിന്റെ പ്രമുഖ പദ്ധതിയായ പാര്പ്പിട നഗരകാര്യ മന്ത്രാലയത്തിന്റെ ചെലവ് കുറഞ്ഞ പാര്പ്പിട പദ്ധതികള്ക്ക് ലഭിക്കും.
RS/MRD
പ്രധാനമന്ത്രിയുടെ ഓഫീസ്
ജനറൽ ഇലക്ട്രിക് സിഇഒ എച്ച് ലോറൻസ് കൽപ്പുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ജനറൽ ഇലക്ട്രിക് സിഇഒ എച്ച് ലോറൻസ് കൽപ് ജൂനിയറുമായി കൂടിക്കാഴ്ച നടത്തി.
ഇന്ത്യയിലെ ഉൽപ്പാദനത്തിനുള്ള ദീർഘകാല പ്രതിബദ്ധതയെ പ്രധാനമന്ത്രി ജിഇയെ അഭിനന്ദിച്ചു. ഇന്ത്യയിലെ ഉൽപ്പാദനം പ്രോത്സാഹിപ്പിക്കുന്നതിന് ജി ഇ യുടെ മഹത്തായ സാങ്കേതിക സഹകരണത്തെ കുറിച്ച് പ്രധാനമന്ത്രിയും കൾപ്പ് ജൂനിയറും ചർച്ച ചെയ്തു.
ഇന്ത്യയിലെ വ്യോമയാന, പുനരുപയോഗ ഊർജ മേഖലകളിൽ കൂടുതൽ പങ്ക് വഹിക്കാൻ പ്രധാനമന്ത്രി ജിഇയെ ക്ഷണിച്ചു.
-ND-
(